Santa+Lucia


 * SANTA LUCIA - et prosjekt om lek og fantasi****

Santa Lucia gjorde stort inntrykk på barna når vi hadde fellessamling før jul. Det var ikke selve historien om Santa Lucia, men skikkelsen Santa Lucia som vekket nyssgjerrighet og interesse. I en samling lurte et barn på om vi kunne fortelle en historie om Santa Lucia. I samspill med barna ble en historie om Santa Lucia til: //Det var en gang Santa Lucia som skulle gå å legge seg.// //Før hun la seg sto hun i speilet og gredde det laaaange lyse, gule håret sitt.Det ikke Santa Lucia visste var at// //en stor og skummel grønn drage fløy over huset hennes. Han fikk øye på det fine håret til Santa Lucia,// //og ble veldig misunnelig. Santa Lucia var trøtt å gikk og la seg. Mens hun sov, snek den grønne dragen seg inn// //i huset og tok opp en saks fra den grønne hudlommen sin. Han klippet håret til Santa Lucia og fløy av sted hjem// //til huset sitt som ligger på det mystiske og skumle skyggefjellet.// //Da Santa Lucia våknet strakk hun hendene i været og skulle til å sette opp håret sitt, slik som hun pleier hver morgen.// //MEN, ÆÆÆÆÆÆ, HÅRET ER BORTE, skriker Santa Lucia. Hva har skjedd?// //Hun begynner å gråte og er veldig lei seg. Hvem kan hjelpe meg å finne håret mitt?// //Da kikker hun opp og får øye på 17 barn. Hvem er dere? Spør Santa Lucia.// //Da roper alle barna i kor: "VI ER LØNNEBERGET-BARNA"// //Kan dere hjelpe meg? Spør Santa Lucia.// //Det kan vi, for vi er superhelter alle sammen og vi har superkrefter.// Vi tar en runde og hvert barn får fortelle hvilken superkraft de har. Alle er stille og vi lytter til hverandre. Det finnes utrolig mange varianter av superkrefter, alt i fra sjampo til elefantstyrke. Når alle barna har fortalt om sine superkrefter går vi videre i fortellingen. //Vi finner veien fram til det mystiske og skumle skyggefjellet. Men, det er veldig høyt og bratt// //opp til huset til den grønne dragen som ligger helt på toppen. Men frykt ikke, vi tar på sugekopper på// //hendene og føttene og klatrer opp. Vi må være stille, for dragen ligger og sover på en seng av// //Santa Lucia sitt hår. Vi lister oss inn i huset hans og stiller oss i ring rundt dragen.// //På 1-2-3 bruker alle superkreftene mot han og vi får tak i håret til Santa Lucia.// //Vi løper ut av huset og ned fra fjellet og hjem til Santa Lucia.// //Hun blir kjempe glad for å få håret sitt tilbake, og heldigvis er det alltid et barn// //som har lim som superkraft, slik at Santa Lucia får limt på håret sitt.// Dette er bare en av mange historier om Santa Lucia. En annen favoritt er Santa Lucia i neglelakkbutikken.